CELEX: 31978D0685
Language: hr
Date: 1978-07-26 00:00:00
Title: 78/685/EEZ: Odluka Komisije od 26. srpnja 1978. o utvrđivanju popisa epizootskih bolesti u skladu s Direktivom 72/462/EEZ

03/Sv. 013
            
            
               HR
            
            
               Službeni list Europske unije
            
            
               25
            
         31978D0685
   
               L 227/32
            
            
               SLUŽBENI LIST EUROPSKE UNIJE
            
            
               26.07.1978.
            
         
      ODLUKA KOMISIJE
   
   od 26. srpnja 1978.
   o utvrđivanju popisa epizootskih bolesti u skladu s Direktivom 72/462/EEZ
   (78/685/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima u vezi sa zdravstvenim i veterinarskim pregledima pri uvozu goveda, svinja te svježeg mesa iz trećih zemalja (1), a posebno njezin članak 12. stavak 3. točku (c) i članak 29.,
   budući da može biti nužno nastaviti s klanjem i uništavanjem svih životinja iz pošiljke koja po dolasku na državnom područje Zajednice pokazuje dokaze za ili sumnju na epizootsku bolest, posebno onih koje su za Zajednicu egzotične, kako bi se zaštitilo zdravlje ljudi i životinja i izbjegle vrlo ozbiljne posljedice koje mogu proizaći iz pojave ili razvoja takvih bolesti unutar Zajednice;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Sve životinje u pošiljci namijenjenoj za uvoz mogu se zaklati i uništiti kada zdravstveni pregled proveden po dolasku životinja na područje Zajednice u skladu s člankom 12. stavkom 1. Direktive 72/462/EEZ pokaže dokaz za ili sumnju na jednu od epizootskih bolesti s popisa iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 26. srpnja 1978.
      
         
            Za Komisiju
         
         Finn GUNDELACH
         
         
            Potpredsjednik
         
      
   
   
      (1)  SL L 302, 31.12.1972., str. 28.
   PRILOG
   
               
                  Svinje:
               
            
            
               Slinavka i šap: svi tipovi virusa
               Klasična i afrička svinjska kuga
               Vezikularna bolest svinja
               Tješinska bolest
            
         
               
                  Goveda:
               
            
            
               Slinavka i šap: svi tipovi virusa
               Goveđa kuga